CELEX: 32022R0663
Language: sl
Date: 2022-04-21 00:00:00
Title: Izvedbena uredba Komisije (EU) 2022/663 z dne 21. aprila 2022 o spremembi Izvedbene uredbe (EU) 2020/761 glede obsega tarifne kvote za visokokakovostno goveje meso iz Paragvaja

22.4.2022   
               
               
                  SL
               
               
                  Uradni list Evropske unije
               
               
                  L 121/9
               
            
         IZVEDBENA UREDBA KOMISIJE (EU) 2022/663
         z dne 21. aprila 2022
         o spremembi Izvedbene uredbe (EU) 2020/761 glede obsega tarifne kvote za visokokakovostno goveje meso iz Paragvaja
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 187, prvi odstavek, točka (a), Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2020/761 (2) določa pravila za upravljanje uvoznih in izvoznih tarifnih kvot za kmetijske proizvode, ki se upravljajo s sistemom uvoznih in izvoznih dovoljenj, nadomešča in razveljavlja določeno število aktov, ki so odprli te kvote, ter določa posebna pravila.
                  
               
                     (2)
                  
                  
                     Po izstopu Združenega kraljestva Velika Britanija in Severna Irska (v nadaljnjem besedilu: Združeno kraljestvo) iz Unije sta Unija in Združeno kraljestvo obvestila druge članice Svetovne trgovinske organizacije (STO), da se bodo njune trenutne ravni dostopa do trga ohranile s porazdelitvijo tarifnih kvot Unije med Unijo in Združenim kraljestvom. Metodologija za to porazdelitev in obsegi za EU27 so določeni v Uredbi (EU) 2019/216 Evropskega parlamenta in Sveta (3).
                  
               
                     (3)
                  
                  
                     Vendar tarifne kvote Unije, ki niso na seznamu Unije v okviru STO, ne bi smele biti porazdeljene.
                  
               
                     (4)
                  
                  
                     Uvozna tarifna kvota v višini 1 000 ton, ki je bila odprta na podlagi Uredbe Sveta (ES) št. 1149/2002 (4) in je izražena v teži proizvoda, za visokokakovostno sveže, ohlajeno ali zamrznjeno goveje meso, ki ni na seznamu Unije v okviru STO, je bila z Uredbo (EU) 2019/216 neustrezno porazdeljena. Njen obseg je bil s 1. januarjem 2021 pomotoma zmanjšan.
                  
               
                     (5)
                  
                  
                     Z Uredbo (EU) 2022/111 Evropskega parlamenta in Sveta (5) je bil spremenjen del A Priloge k Uredbi (EU) 2019/216, in sicer je bila s seznama porazdeljenih kvot izbrisana vrstica v zvezi s tarifno kvoto za visokokakovostno goveje meso, sveže, ohlajeno ali zamrznjeno, s poreklom iz Paragvaja.
                  
               
                     (6)
                  
                  
                     V Izvedbeni uredbi (EU) 2020/761 je treba obnoviti prvotno količino tarifne kvote za visokokakovostno goveje meso iz Paragvaja z zaporedno številko 09.4455.
                  
               
                     (7)
                  
                  
                     Izvedbeno uredbo (EU) 2020/761 bi bilo zato treba ustrezno spremeniti.
                  
               
                     (8)
                  
                  
                     Ukrepi iz te uredbe so v skladu z mnenjem Odbora za skupno ureditev kmetijskih trgov –
                  
               SPREJELA NASLEDNJO UREDBO:
         
            Člen 1
            Priloga VIII k Izvedbeni uredbi (EU) 2020/761 se spremeni v skladu s Prilogo k tej uredbi.
         
         
            Člen 2
            Ta uredba začne veljati sedmi dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. aprila 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 347, 20.12.2013, str. 671.
         
            (2)  Izvedbena uredba Komisije (EU) 2020/761 z dne 17. decembra 2019 o določitvi pravil za uporabo uredb (EU) št. 1306/2013, (EU) št. 1308/2013 in (EU) št. 510/2014 Evropskega parlamenta in Sveta v zvezi s sistemom upravljanja tarifnih kvot z dovoljenji (UL L 185, 12.6.2020, str. 24).
         
            (3)  Uredba (EU) 2019/216 Evropskega parlamenta in Sveta z dne 30. januarja 2019 o porazdelitvi tarifnih kvot, vključenih na seznam Unije v okviru STO, po izstopu Združenega kraljestva iz Unije in o spremembi Uredbe Sveta (ES) št. 32/2000 (UL L 38, 8.2.2019, str. 1).
         
            (4)  Uredba Sveta (ES) št. 1149/2002 z dne 27. junija 2002 o odprtju avtonomne kvote za uvoz visokokakovostnega govejega mesa (UL L 170, 29.6.2002, str. 13).
         
            (5)  Uredba (EU) 2022/111 Evropskega parlamenta in Sveta z dne 25. januarja 2022 o spremembi Uredbe (EU) 2019/216 glede tarifne kvote Unije za visokokakovostno goveje meso iz Paragvaja (UL L 19, 28.1.2022, str. 1).
      
      
         
            PRILOGA
            V Prilogi VIII k Izvedbeni uredbi (EU) 2020/761 se v preglednici v zvezi s tarifno kvoto z zaporedno številko 09.4455 vrstica „Količina v kg“ nadomesti z naslednjim:
            
               
                           „Količina v kg
                           
                        
                        
                           1 000 000  kg mesa brez kosti“